BARCELOFÍLIA: ESTACIÓ DEL TREN DE MARTORELL. Rambla Catalunya (1854-1884)
Enric H. March 16 de juny de 2011 a les 2:38
Magnífica foto. No n'hi ha gaires que mostrin l'Eixample sense urbanitzar. Llàstima que no es vegi la masia que hi havia justa davant de l'estació, a la banda dreta de la foto. Un dia d'aquests et diré una cosa d'aquesta masia.
Cristina Mascareñas Sarda 24 d’octubre de 2016 a les 14:41
Ho vull saber March! :D
Enric H. March 24 d’octubre de 2016 a les 18:11
Cristina, encara no he trobat cap plànol que indiqui alguna construcció a la cantonada de Rambla Catalunya amb plaça de Catalunya. Preguntem-li al Comas a veure si ell en té cap. Si ho localitzem, ho explicaré.
bar.cel.ona.uta 16 de juny de 2011 a les 6:57
Bé, a la dreta de l'estació de Martorell -tal i com esta captada la foto- hi va haver uns anys després la casa Gibert, que ja està descrita en una entrada de Barcelofília, però no era ben bé una masia. Per tant, en mantinc expectant sobre la masia que esmenta l'Enric. Pel que fa a l'estació de Martorell, tinc algun dubte que encara no he pogut superar. Lluís Permanyer en el seu llibre "Biografia de la Plaça Catalunya (Ed. La Campana, 1995) parla d'un trasllat d'aquesta estació a la cantonada de la plaça Catalunya amb Bergara per poder obrir la Ronda Universitat. No m'acaba de quadrar perque la distància entre Bergara i la Ronda Universitat es de cent metres com a molt i l'hipotètic trasllat no te massa sentit en una distancia tant curta. D'altra banda Permanyer parla que aquest trasllat es va produir l'any 1886 en el que l'estació ja estava enderrocada (1884) segons confirmen les hemeroteques dels diaris de l'època. En fi, si algun seguidor del bloc expert en la plaça Catalunya vol donar la seva opinió... benvinguda serà.
bar.cel.ona.uta 16 de juny de 2011 a les 20:40
El responsable del bloc http://fotosdebarcelona.com/blog/ ens ha fet arribar la seva protesta per la pressumpta eliminació d'una marca d'aigua de la foto de l'estació de Martorell que apareix en aquesta entrada de Barcelofilia.
És criteri d'aquest blog no publicar fotos amb marques d'aigua ni tampoc imprimir-ne cap sobre les fotos que publica, fonamentalment perque cap d'elles llevat que s'expressi el contrari són propietat del responsable d'aquest blog. El que sí que s'intenta en tots els casos com a criteri d'ètica és incorporar sempre que es conegui el nom de l'autor de la foto o de l'entitat que en té els drets. En el cas d'aquesta foto no ens ha estat possible trobar el nom del seu autor. Per tant, si algu el sap o el coneix i pot citar la font que dona crèdit a l'autoria no dubti serà incorporada ràpidament al final del peu de foto.
Les fotos, plànols i esquemes gràfics publicats a Barcelofilia han estat reproduits en nombroses webs, blogs i grups de xarxes socials (algunes en citen la font i altres no)sense que per la nostra part mai s'hagi elevat cap protesta.
Per acabar dues coses més:
1. El valor efegit més important de Barcelofilia és el treball de recerca sobre tota mena d'aspectes desapareguts de la ciutat, el debat sobre ells i la recerca de dades el més verídiques i concretes possibles. Les fotografies obviament ajuden a aquest treball de recerca.
2. El bloc fotosdebarcelona es una interessantísima recopilació de fotografies antigues de la ciutat de Barcelona que recomano a tots els seguidors d'aquest blog i que a partir d'avui incorporo al mes enllaços d'interès.
Enric H. March 27 d’agost de 2012 a les 17:41
Miquel, jo diria que en la fotografia l'estació ocupa, aproximadament, l'espai entre plaça Catalunya, Bergara, Balmes i ronda Universitat. L'edifici que es veu a la part inferior esquerra és el de l'estació del ferrocarril de Sarrià; ja està, doncs, en el lloc que diu en Permanyer. On se suposa que estava originalment, doncs? No la sé trobar en cap mapa. En tens cap, tu?
bar.cel.ona.uta 27 d’agost de 2012 a les 22:27
Enric: Sembla que l'emplaçament exacte de l'Estació de Martorell era sobre l'actual curs de la Ronda Universitat, entre Rambla Catalunya i Balmes, però molt més aprop de la Plaça Catalunya. He incorporat a l'article un plànol del projecte de l'Eixample Cerdà que confirma aquesta tesi.
Anònim 2 de febrer de 2015 a les 22:13
Excel.lent article. Per cert, sempre m'ha intrigat saber com era l'encreuament de les vies del tren de Martorell amb les del Tren de Sarrià. Segons Carles Salmerón el tren de Sarrià circulava en terraplè (és a dir, més alt que el nivell del carrer) i les vies del tren de Martorell passaven per sota (també parla de passos soterrats de vianants). En algún altre lloc d'internet que no recordo, en canvi, ho posaven en dubte tot dient que l'encreuament era a nivell. Com que no he trobat cap document gràfic que avali cap de les teories, de moment em quedo amb el dubte.